# வரைவு:நான் முதல்வன்


**நான் முதல்வன் Naan Mudhalvan**  

**தொலைநோக்குப் பார்வை**  

மாநில இளைஞர்களுக்கான திறன் மேம்பாட்டு முயற்சிகளை நெறிப்படுத்தி, திறமையான மனிதவளம், வளர்ந்து வரும் சந்தைத் தேவையைப் பூர்த்தி செய்யும் வகையில், இளைஞர்களுக்கு திறன் பயிற்சியை வழங்குவது மட்டுமல்லாமல், அவர்களுக்கு வேலைவாய்ப்பை வழங்கும் சூழலை உருவாக்கவும், இந்தியாவிலும், உலகம் முழுவதிலும், மாறிவரும் நிறுவனச் சூழலில், இளைஞர்கள் தொடர்ந்து வளர்ச்சியடைவதற்கும், கற்பதற்கும் அவர்களைத் தயார்படுத்துதல்.  

தமிழ்நாட்டின் இளைஞர்கள் தங்களுக்கு விருப்பமான துறைகளில் திறன் பெற உதவும் வகையில் தொடர்ந்து வாய்ப்புகளை அளிப்பதோடு, அவர்களுக்கு நிலையானது வாழ்வாதாரத்தை உருவாக்குவதற்கான வழிமுறைகளுடன் அவர்களுக்கு ஆதரவளிப்பதும் நமது தொலைநோக்குப் பார்வையாகும்.  

**குறிக்கோள்**  

தமிழ்நாட்டின் இளைஞர்களைத் திறன் பெறச் செய்வதில் ஈடுபட்டுள்ள பல்வேறு துறைகளின் முயற்சிகள், தொடர்ந்து பாடுபட்டு, ஒருங்கிணைத்தல்; பல்வேறு திறன் மேம்பாட்டுத் திட்டங்களைச் செயல்படுத்துவதில் தேவையான அளவீடுகளைப் பின்பற்றுதல், சீரமைப்பு, பயனுள்ள ஒருங்கிணைப்பு ஆகியவற்றைக் கொண்டு வருதல்; திறன் மேம்பாட்டுத் துறையில் கார்ப்பரேட் சமூகப் பொறுப்பு (CSR) போன்ற தனியார் துறை முன்முயற்சியை ஊக்குவிப்பதற்காக பொதுத்துறை – தனியார் துறை கூட்டுப் பங்களிப்பை ஊக்குவித்தல்; இறுதியாக, வேலைவாய்ப்புகளை வழங்குவதில் ஆதரவளித்தல் ஆகியவை நமது பணியாகும்.  

**முன்மொழிவு மதிப்பு**  

நான் முதல்வன் மாநிலம் முழுவதும் உள்ள 18 முதல் 35 வயதுக்குட்பட்ட இளைஞர்களுக்கு பல்வேறு மாநில மற்றும் மத்திய அரசின் உதவித் திட்டங்களின் கீழ் இலவசம் வேலை வாய்ப்புடன் தொடர்புடைய திறன் மேம்பாட்டுப் பயிற்சிகளை வழங்குகிறது. தேசிய அளவில் சான்றளிக்கப்பட்ட இந்தப் பயிற்சி வகுப்புகள், பதிவு செய்யப்பட்ட பயிற்சி நிறுவனங்கள் மூலம் சுகாதாரம், ஊடகம் & பொழுதுபோக்கு, பசுமை சார் பணிகள், சில்லறை வணிகம், அழகு, கட்டுமானம், மின்னணுவியல் & வன்பொருள், உணவு பதப்படுத்துதல், சுகாதாரம், தகவல் தொழில்நுட்பம், தகவல் தொழில் நுட்பம் சார்ந்த சேவைகள் (ஐ டி ஐ எஸ் ), தோல், சரக்குப் போக்குவரத்து போன்ற 20 க்கும் மேற்பட்ட பல்வேறு துறைகளில் மாநிலம் முழுவதுமுள்ள நகர்ப்புற மற்றும் கிராமப்புறங்களில் உள்ள மையங்களில் நடத்தப்படுகின்றன.  

**மாணவர்களுக்கு**  

தொழில்துறை, அதற்குத் தேவையான தொழில்நுட்ப திறன்கள், தனிப்பட்ட திறன்கள், நிறுவன திறன்கள் ஆகியவற்றில் திறன் பயிற்சிகள் கிடைக்கும்  
சர்வதேச அங்கீகாரம் பெற்ற கல்வித்துறை நிறுவனங்களுடன் இணைந்து - ஆங்கில மொழித் திறன் வழங்கப்படும்  
உலகம் முழுவதிலும் இருந்து வழி நடத்துதல்  
ஆசிரிய மேம்பாடு, பரிசோதனை முறையிலான ஆராய்ச்சிகள் ஆகியவை மூலம் கல்லூரிகளின் வளர்ச்சிக்கு உகந்த சூழலை உருவாக்க கல்லூரிகளுடன் கூட்டாண்மைகளை உருவாக்கி, அதிகவனத்துடன் கூடிய முறையான திட்டத்துடன் நாளைய தலைவர்களுக்கு தரமான கல்வியை வழங்க கல்லூரிகளுக்கு உதவுகிறோம்.  

**கல்லூரிகளுக்கு**  

திறன் திட்டங்களுக்கு புகழ்பெற்ற தொழில்நுட்ப நிறுவனங்களுடன் கூட்டு  
தொழில்நுட்ப சான்றிதழ் படிப்புகளுக்கு சலுகைக் கட்டணம்  
தொழில்துறைக்கு இணையாக இருக்க உதவும் வகையில், ஆசிரியர்கள் வளர்ச்சிக்கான மிகவும் மதிப்புமிக்க திட்டங்கள்  
கல்லூரி வளாகத்தில் திறன் பயிற்சி முயற்சிகளை மேற்கொள்ளுதல்  
மிகவும் புகழ்பெற்ற நிறுவனங்களில் வேலை தேடும் வாய்ப்பு  
பல்வேறு நிறுவனங்கள் நடத்தும் பணிக்கு ஆட்களைத் தேர்ந்தெடுக்கும் 'ப்ளேஸ்மென்ட் டிரைவ்'களில் பங்கேற்க வாய்ப்பு உள்ளது  
ஆன்லைன் மூலமான கல்வி திட்டங்கள் மூலம் கல்வி பெறும் வசதி  
இன்டர்ன்ஷிப் இணைப்பின் ஒரு பகுதியாக தொழில்துறை திட்டங்களை மேற்கொள்ளுதல்/திட்டங்களை நேரில் சென்று தெரிந்து கொள்ளுதல்  
எம் ஓ ஓ சி (மேசிவ் ஓபன் ஆன்லன் கோர்ஸ்) MOOC வசதி  
வேலை வாய்ப்பு/ பணி வளர்ச்சி பட்டறைகள்  

'''வணிக நிறுவனங்களுக்கு  
'''  

தொழில்துறையும், கல்வியாளர்களும் இணைவதற்கான மதிப்புமிக்க, சக்திவாய்ந்த தளம்  
இன்டர்ன்ஷிப் மற்றும் பணி நியமனங்களுக்கு, பயிற்சி பெற்ற இளைஞர்களின் தொகுப்பிலிருந்து தேர்ந்தெடுக்கலாம்  
பணி நியமனங்களுக்கான முன் நடவடிக்கைகளை மேற்கொள்வதற்கு முன், தங்களுக்கு தேவையான, ஒரு குறிப்பிட்ட தொழில்நுட்பம்/ திறன் ஆகியவற்றுக்கான படிப்புகள்/ கற்றல் உள்ளடக்கத்தை அந்தந்த நிறுவனங்களே ஏற்பாடு செய்து கொள்ளலாம்  
திறன் இடைவெளிகளை நிரப்பும் வகையில் அவர்களின் திறன்களைப் பெருக்குவதற்கான வாய்ப்பு - அதனால் பயிற்சிகளை தேவைகளுக்கேற்ப வடிவமைக்க முடியும்  
மாநிலத்தின் ஒட்டுமொத்த வளர்ச்சிக்கென அரசாங்கத்துடன் தொடர்பு கொள்ளவும், உள்ளீடுகளை பகிர்ந்து கொள்ளவுமான ஒரு அமைப்பு  
துறை திறன் கவுன்சில்கள் மூலம் முன் கற்றல் சான்றிதழுக்கான அங்கீகாரம் பெற உதவுதல்